**REPUBLIKA HRVATSKA**

Varaždinska županija

**DRUGA GIMNAZIJA VARAŽDIN**

Hallerova aleja 6a, 42 000 Varaždin

KLASA: 007-03/23-01/2

URBROJ:2186-145-04-23-3

Varaždin, 30.6.2023. godine

Na temelju članka 126. stavaka 1.- 3. i članka 127. Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14 – RUSRH, 152/14, 7/17, 68/18, 98/19, 64/20, 151/22) i članka 74. Statuta Druge gimnazije Varaždin, KLASA:003-05/20-01/1, URBROJ:2186-145-04-20-2 od dana 15.1.2020., Izmjena i dopuna Statuta Druge gimnazije Varaždin, KLASA:011-03/23-01/3, URBROJ: 2186-145-04-23-1 od dana 17. travnja 2023. godine, Školski odbor Druge gimnazije Varaždin dana 30.6.2023. godine raspisuje:

 **NATJEČAJ**

  **za imenovanje ravnatelja/ice**

 **Druge gimnazije Varaždin**

Ravnatelj/ica školske ustanove mora ispunjavati nužne sljedeće uvjete u skladu s člankom 126. stavkom 1. Zakona o odgoju i obrazovanju u osnovnoj i srednjoj školi:

1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja/icu, a koji može biti:

 a) sveučilišni diplomski studij ili

 b) integrirani preddiplomski studij i diplomski sveučilišni studij ili

 c) specijalistički diplomski stručni studij,

d) položen stručni ispit za učitelja, nastavnika ili stručnog suradnika, osim u slučaju iz članka 157. stavka 1. i 2. Zakona o odgoju i obrazovanju u osnovnoj i srednjoj školi.

2) uvjete propisane člankom 106. Zakona o odgoju i obrazovanju u osnovnoj i srednjoj školi,

3) najmanje osam godina **radnog iskustva** u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

**Dodatne kompetencije su: poznavanje stranog jezika, osnovne digitalne vještine i iskustvo rada na projektima.**

Ravnatelj/ica se imenuje na vrijeme od pet (5) godina.

Uz pisanu i vlastoručno potpisanu prijavu na natječaj kandidati su obvezni priložiti u izvorniku ili ovjerenoj preslici sljedeću dokumentaciju:

- životopis,

- diplomu, odnosno dokaz o stečenoj stručnoj spremi,

- domovnicu, odnosno dokaz o državljanstvu,

- dokaz o položenom stručnom ispitu, odnosno da je osoba oslobođena obveze polaganja,

- dokaz o završenim pedagoškim kompetencijama za osobe koje su ih bile obvezne završiti,

- dokaz o radnom iskustvu (potvrda ili elektronički zapis Hrvatskog zavoda za mirovinsko osiguranje, ali ne starije od 30 dana od dana objave natječaja i potvrda školske ustanove o vrsti i trajanju poslova),

- program rada za mandatno razdoblje,

- uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od osam dana od dana objave natječaja).

Kandidati mogu priložiti dokaz o dodatnim kompetencijama: **poznavanju stranog jezika, osnovnim digitalnim vještinama i iskustvu rada na projektima.**

Dokazi o dodatnim kompetencijama dostavljaju se u originalu ili ovjerenoj preslici.

**Dokaz o poznavanju stranog jezika:** javnom ispravom, odnosno potvrdom srednjoškolske ili visokoškolke ustanove, potvrdom ili drugom ispravom fizičke ili pravne osobe ovlaštene za provođenje edukacije stranih jezika, potvrdom ili drugom ispravom ovlaštene fizičke ili pravne osobe o izvršenom testiranju znanja stranog jezika.

**Dokaz o poznavanju osnovnih digitalnih vještina**: javnom ispravom, odnosno potvrdom srednjoškolske ili visokoškolske ustanove, potvrdom ili drugom ispravom ovlaštene fizičke ili pravne osobe za edukaciju u području digitalnih vještina, potvrdom ili drugom ispravom ovlaštene fizičke ili pravne osobe o izvršenom testiranju poznavanja digitalnih vještina.

**Dokaz o iskustvu rada na projektima:** potvrda ili isprava o sudjelovanju u provedbi pojedinih projekata.

Sukladno Zakonu o ravnopravnosti spolova (Narodne novine, broj 82/08, 69/17) na natječaj se pod jednakim uvjetima mogu ravnopravno javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i ženske osobe.

Podnošenjem prijave na natječaj kandidati su izričito suglasni da Druga gimnazija Varaždin, može prikupljati, koristiti i dalje obrađivati njihove osobne podatke u svrhu provedbe natječaja sukladno propisima koji uređuju zaštitu osobnih podataka - Opća uredba (EU) 2016/679 o zaštiti osobnih podataka i Zakon o provedbi Opće uredbe o zaštiti podataka (Narodne novine, broj 42/18).

Prijavom na natječaj kandidati su suglasni s javnom objavom osobnih podataka u svrhu obavještavanja o rezultatima natječaja na internetskoj stranici Druge gimnazije Varaždin.

Kandidati koji se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine, broj 84/21), dužni su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21), uz prijavu na natječaj dužni su priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati koji ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine, broj 84/21), uz prijavu na natječaj dužni su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Rok za podnošenje prijava kandidata je osam (8) dana od dana objave natječaja u Narodnim novinama i na mrežnim stranicama Druge gimnazije Varaždin.

Na natječaj se mogu javiti osobe oba spola.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.

Prijave na natječaj s potrebnom dokumentacijom dostaviti osobno ili poštom na adresu: **Druga gimnazija Varaždin, Hallerova aleja 6a, 42 000 Varaždin, u zatvorenoj omotnici s naznakom: „Za natječaj za imenovanje ravnatelja/ice - ne otvarati“.**

 Predsjednica Školskog odbora:

 Melita Mesarić, dipl. uč.